கேள்வி: கார்ல் சேகன் - பணியும் சாதனையும் பற்றி விளக்கவும்.
பதில்: 1968 ஆம் ஆண்டு வரை ஆர்வர்டு பல்கலைக் கழகத்தில் விரிவுரையாளராகப் பணியாற்றிக் கொண்டே ஆய்வுகள் செய்தார். பின்னர் கார்னல் பல்கலைக் கழகத்தில் வானியல் துறையில் பேராசிரியராகச் சேர்ந்தார். சாகன் தம் வாழ்வின் பெரும்பகுதியைக் கார்னல் பல்கலைக் கழகத்தில் ஆய்வுக்கான பணியில் ஈடுபட்டார். அங்கு கோள்கள் ஆய்வுப் படிப்பு ஆய்வகத்தில் இயக்குநராகப் பணி புரிந்தார். கோள்களை நோக்கி மேற்கொள்ளப் பட்ட விண்வெளிப் பயண முயற்சியில் சாகனின் பங்களிப்பு குறிப்பிடும் அளவுக்கு இருந்தது. நிலவுக்குச் சென்ற அப்பல்லோ விண்வெளி வீரர்களிடையே தம் அறிவையும் அனுபவத்தையும் பகிர்ந்துகொண்டார். 1950 முதல் நாசா அமைப்புடன் தொடர்ந்து உறவு கொண்டு இருந்தார். வீனஸ் ஜூபிட்டர் புதன் ஆகிய கோள்களின் வெப்பநிலைகள் பற்றியும் கால மாறுபாடுகள் பற்றியும் ஆய்வு செய்தார். புவி வெப்பமாதல் பற்றியும் அதை எதிர்கொண்டு அதன் தீய விளைவுகளைத் தவிர்க்கும் வழி வகைகள் பற்றியும் எழுதினார். அணு ஆயுதப் போருக்கு எதிராகவும் கண்டித்தும் பேசினார். அவர் எழுதிய காஸ்மாஸ் என்னும் அண்டவியல் பற்றிய தொலைக் காட்சித் தொடர் உலக மக்களின் கவனத்தை ஈர்த்தது. அதனைத் தொடர்ந்து காஸ்மாஸ் என்னும் பெயரில் நூல் ஒன்றும் அவரால் எழுதப்பட்டது. காண்டாக்ட் என்னும் பெயரில் ஒரு புதினமும் அவர் எழுதினார்.
கேள்வி: கார்ல் சேகன் - சமூக அக்கறை என்பது என்ன?
பதில்: அணு ஆயுதப் பரவலையும் போரையும் கடுமையாக எதிர்த்தார். மதத்தைப் பற்றியும் அறிவியல்பற்றியும் நிறைய எழுதினார். மதத்தையும் கடவுளையும் பொருட்படுத்தாமல் வாழ்ந்தார். எல்லாவற்றையும் கேள்விக்கு உட்படுத்தவேண்டும் என்று கூறினார். சுற்றுப்புறச் சூழல், புவியைப் பாதுகாத்தல் ஆகியவற்றில் நாட்டம் கொண்டார். மனிதர்களை நேசிப்பதோடு விலங்குகள் பறவைகள் மற்ற உயிரினங்களையும் நேசித்துப் பாதுகாக்க வேண்டும் என்று சொன்னார்.
கேள்வி: கார்ல் சேகன் - குறிப்பிடத்தக்க புத்தகங்கள் பற்றி தகவல் சொல்.
பதில்: *''டிராகன்ஸ் ஆஃப் ஈடன்'' (Dragons of Eden) *''காஸ்மோஸ்'' (Cosmos) *''புரோகாஸ் பிரெய்ன்'' (Brocas' Brain) *''தி பேல் புளூ டாட்'' (The Pale Blue Dot) *''காண்டாக்ட்'' (Contact) * ''தி டீமன் ஹாண்டட் வோர்ல்டு'' (The Demon Haunted World)
கேள்வி: கார்ல் சேகன் - முக்கிய விருதுகள் குறித்து விரிவாக சொல்லுங்கள்.
பதில்: *புலிட்சர் பரிசு (1978) - The Dragons of Eden *மனிதாபிமானி விருது (1981)--அமெரிக்கன் மனிதாபிமானி கழகம் *ஜான் எப் கென்னடி விருது (1982) *ஐசாக் அசிமோவ் விருது (1994) *பொதுநல விருது (1994)